CELEX: 32019R1860
Language: el
Date: 2019-11-06 00:00:00
Title: Εκτελεστικόσ Κανονισμόσ (ΕΕ) 2019/1860 της Επιτροπής της 6ης Νοεμβρίου 2019 για την τροποποίηση του εκτελεστικού κανονισμού (EE) αριθ. 1313/2014 της Επιτροπής για την επιβολή οριστικού δασμού αντιντάμπινγκ στις εισαγωγές ορισμένων παρασκευασμένων ή διατηρημένων εσπεριδοειδών (συγκεκριμένα, μανταρινιών κ.λπ.) καταγωγής Λαϊκής Δημοκρατίας της Κίνας, κατόπιν επανεξέτασης ενόψει της λήξης ισχύος των μέτρων σύμφωνα με το άρθρο 11 παράγραφος 2 του κανονισμού (ΕΚ) αριθ. 1225/2009 του Συμβουλίου

7.11.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 286/13
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2019/1860 ΤΗΣ ΕΠΙΤΡΟΠΗΣ
         της 6ης Νοεμβρίου 2019
         για την τροποποίηση του εκτελεστικού κανονισμού (EE) αριθ. 1313/2014 της Επιτροπής για την επιβολή οριστικού δασμού αντιντάμπινγκ στις εισαγωγές ορισμένων παρασκευασμένων ή διατηρημένων εσπεριδοειδών (συγκεκριμένα, μανταρινιών κ.λπ.) καταγωγής Λαϊκής Δημοκρατίας της Κίνας, κατόπιν επανεξέτασης ενόψει της λήξης ισχύος των μέτρων σύμφωνα με το άρθρο 11 παράγραφος 2 του κανονισμού (ΕΚ) αριθ. 1225/2009 του Συμβουλίου
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) 2016/1036 του Ευρωπαϊκού Κοινοβουλίου και του Συμβουλίου, της 8ης Ιουνίου 2016, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Ένωσης (1), και ιδίως το άρθρο 11,
         Εκτιμώντας τα ακόλουθα:
         
                     (1)
                  
                  
                     Στις 29 Αυγούστου 2018 η Zhejiang Xinshiji Foods Co., Ltd. επικοινώνησε με την Επιτροπή, ζητώντας την αλλαγή της επωνυμίας της.
                  
               
                     (2)
                  
                  
                     Η Zhejiang Xinshiji Foods Co., Ltd. επισήμανε ότι η επωνυμία της άλλαξε σε Zhejiang Juzhou Foods Co., Ltd.
                  
               
                     (3)
                  
                  
                     H Επιτροπή εξέτασε την παρασχεθείσα πληροφορία και κατέληξε στο συμπέρασμα ότι η αλλαγή επωνυμίας ουδόλως επηρεάζει τα πορίσματα του εκτελεστικού κανονισμού (ΕΕ) αριθ. 1313/2014 της Επιτροπής (2).
                  
               
                     (4)
                  
                  
                     Επιπλέον, η Zhejiang Xinshiji Foods Co., Ltd. ειδοποίησε την Επιτροπή ότι δεν συνδέεται πλέον με τη Hubei Xinshiji Foods Co., Ltd.
                  
               
                     (5)
                  
                  
                     Κατά την αρχική έρευνα, η Επιτροπή διαπίστωσε σχετικά με την Zhejiang Xinshiji Foods Co., Ltd. και τη συνδεδεμένη παραγωγό της Hubei Xinshiji Foods Co., Ltd. μέσο σταθμισμένο περιθώριο ντάμπινγκ, εκφρασμένο ως ποσοστό της τιμής CIF στα σύνορα της Κοινότητας, πριν από την καταβολή δασμών, το οποίο ανερχόταν σε ποσοστό 136,3 % (3). Επιβλήθηκαν μέτρα αντιντάμπινγκ 490,7 ευρώ/τόνο στη Zhejiang Xinshiji Foods Co., Ltd. και στη συνδεδεμένη παραγωγό της Hubei Xinshiji Foods Co., Ltd υπό τον κωδικό TARIC A888.
                  
               
                     (6)
                  
                  
                     Αφού εξέτασε τα στοιχεία που της παρασχέθηκαν, η Επιτροπή δέχθηκε ότι υπήρχαν πράγματι επαρκή στοιχεία για να θεωρηθεί ότι οι Zhejiang Xinshiji Foods Co., Ltd. και Hubei Xinshiji Foods Co., Ltd. δεν είναι πλέον συνδεδεμένες στο πλαίσιο εφαρμογής της νομοθεσίας αντιντάμπινγκ της ΕΕ.
                  
               
                     (7)
                  
                  
                     Για να εξασφαλιστεί η αποτελεσματική είσπραξη των υφιστάμενων δασμών αντιντάμπινγκ, η Επιτροπή έκρινε ότι είναι απαραίτητο να τροποποιηθεί αναλόγως ο εκτελεστικός κανονισμός (ΕΕ) αριθ. 1313/2014, ώστε να αντικατοπτρίζει τα ατομικά περιθώρια ντάμπινγκ αυτών των δύο παραγωγών. Μετά την κοινοποίηση στα ενδιαφερόμενα μέρη, δεν ελήφθησαν σχόλια.
                  
               
                     (8)
                  
                  
                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής που θεσπίστηκε με το άρθρο 15 παράγραφος 1 του κανονισμού (ΕΕ) 2016/1036,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            1. Στο άρθρο 1 του εκτελεστικού κανονισμού (ΕΕ) αριθ. 1313/2014 της Επιτροπής, η παράγραφος 2 αντικαθίσταται από το ακόλουθο κείμενο:
            
               
                  «2.   Το ποσό του οριστικού δασμού αντιντάμπινγκ που εφαρμόζεται για τα προϊόντα τα οποία περιγράφονται στην παράγραφο 1 και παρασκευάζονται από τις εταιρείες που αναφέρονται κατωτέρω είναι το εξής:
                  
                              Εταιρεία
                           
                           
                              ευρώ/τόνο καθαρού βάρους προϊόντος
                           
                           
                              Πρόσθετος κωδικός TARIC
                           
                        
                              Yichang Rosen Foods Co., Ltd., Yichang, Zhejiang
                           
                           
                              531,2
                           
                           
                              A886
                           
                        
                              Zhejiang Taizhou Yiguan Food Co. Ltd., Huangyan, Zhejiang
                           
                           
                              361,4
                           
                           
                              A887
                           
                        
                              Zhejiang Juzhou Foods Co., Ltd., Sanmen, Zhejiang
                           
                           
                              499,9
                           
                           
                              C528
                           
                        
                              Hubei Xinshiji Foods Co., Ltd., Dangyang City, Hubei Province
                           
                           
                              489,7
                           
                           
                              A888
                           
                        
                              Συνεργαζόμενοι παραγωγοί-εξαγωγείς που δεν περιλήφθηκαν στο δείγμα σύμφωνα με το παράρτημα
                           
                           
                              499,6
                           
                           
                              A889
                           
                        
                              Όλες οι άλλες εταιρείες
                           
                           
                              531,2
                           
                           
                              A999»
                           
                        
            
         
         
            Άρθρο 2
            Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 6 Νοεμβρίου 2019.
            
               
                  Για την Επιτροπή
               
               
                  Ο Πρόεδρος
               
               Jean-Claude JUNCKER
            
         
         
            (1)  ΕΕ L 176 της 30.6.2016, σ. 21.
         
            (2)  ΕΕ L 354 της 11.12.2014, σ. 17.
         
            (3)  ΕΕ L 350 της 30.12.2008, σ. 35, αιτιολογική σκέψη 23, και ΕΕ L 178 της 5.7.2008, σ. 19, αιτιολογική σκέψη 49.